**Alice Larkin**, tamén coñecida como Alice Bows, nada en 1978, é unha astrofísica especializada en modelos climáticos. En 2021 era directora da Escola de Enxeñería e profesora de Ciencia do Clima e Política Enerxética na Universidade de Manchester, e tamén investigadora no Centro Tyndall para o cambio climático.Ocupaba tamén o posto de investigadora principal do proxecto do consorcio do Consello de Investigación en Enxeñería e Ciencias Físicas (EPSRC) *Stepping Up Nexus.*

Traxectoria
-----------

Larkin estudou astrofísica na Universidade de Leeds e graduouse en 1996[]. Uniuse ao Imperial College de Londres para realizar os seus estudos de posgrao, traballando en modelos climáticos, e completou o seu doutoramento no 2000 sobre os efectos da variabilidade solar no clima utilizando modelos atmosféricos da troposfera e a estratosfera.

Ao finalizar o seu doutoramento traballou en comunicación científica durante tres anos para finalmente en 2003 regresar á academia e unirse ao centro interdisciplinario Tyndall para investigar os conflitos entre o cambio climático e a aviación. Doutra banda, dedícase a realizar orzamentos de carbono e emisións acumuladas, e lidera o proxecto do consorcio Stepping Up Nexus do Consello de Investigación en Enxeñería e Ciencias Físicas (EPSRC).

Converteuse en parte do equipo do Centro Tyndall de Manchester, desenvolvendo a ferramenta de análise de escenarios enerxéticos ASK en 2005, que lles permitiu construír escenarios enerxéticos baixos en carbono. En 2008 foi nomeada para dirixir proxectos sobre escenarios de transporte internacional e subministración de alimentos nun contexto de cambio climático, e foi directora de Tyndall Manchester entre 2013 e 2016.

Uns dos seus intereses son as formas en que a investigación pode informar as decisións políticas, sendo esta unha peza moi influente á hora de abordar medidas ambientais. Un dos seus actos máis destacados é a súa participación na creación da Climate Change Act no Reino Unido en 2008. En 2013 pediu estratexias máis radicais para abordar o cambio climático mundial. Nos últimos anos, as emisións de dióxido de carbono á atmosfera aumentaron, en especial polo auxe dos servizos de transporte.[] Por isto, o EPSRC creou un proxecto chamado *Shipping in changing climates*, dirixido por Larkin, e que estuda e predí o cambio do clima do planeta. Desenvolve modelos para predicir o cambio climático en todo o mundo. Estes modelos informan como a industria do transporte marítimo pode prepararse para o futuro. Propuxo que a industria navieira utilice biocombustible e vapor lento. A pesar da recesión económica mundial, espérase que a industria do transporte marítimo aumente continuamente as emisións de dióxido de carbono.[] O obxectivo deste proxecto é obter solucións par futuros problemas de obtención de auga, comida e enerxía.[]

En 2015 converteuse en profesora na Universidade de Manchester e formou parte do University Living Lab. Larkin pronunciou unha charla TED en 2015 titulada *Climate change is happening. Here's how we adapt* (en galego: ̈*O cambio climático está a suceder, así é como nos adaptamos*). A charla abordou a realidade do cambio climático e o destino nun mundo onde as nacións ricas deben enfrontarse a grandes retos para evitar a suba de temperaturas. City Atlas describiu esta charla como "o mellor discurso sobre dereitos humanos do ano". Tamén falou en TEDxYouth Manchester en 2015 e New Scientist ao vivo.

Tamén foi investigadora colaboradora no proxecto *Rapid Acceleration of Car Emission Reductions* (UKERC RACER). O proxecto busca solucións integradas aos desafíos futuros en materia de alimentos, auga e enerxía. Estudou as emisións asociadas coa futura demanda mundial de trigo. Isto combina a dixestión anaeróbica, o uso de proteínas de insectos para a alimentación animal, a recuperación do valor dos refugallos e as formas de utilizar os excedentes de alimentos das correntes de refugallos. A súa investigación foi financiada por EPSRC e o Consello de Investigación Económica e Social (ESRC).[]

Larkin está interesada nos sistemas de enerxía e o transporte internacional. Participou como testemuña experta no xuízo dos 13 de Heathrow, manifestantes do grupo de campaña Plane Stupid, que se encadearon á pista norte do aeroporto de Heathrow para protestar contra o impacto do cambio climático. Ademais, a participación de Alice foi motivada xa que evita voar en avión porque cre que os expertos en cambio climático deberían actuar como modelos a seguir para frear o crecemento da aviación, sendo esta participe da contaminación aérea mundial.[]

En 2017 foi nomeada directora da Escola (agora Departamento) de Enxeñería Mecánica, Aeroespacial e Civil (MACE) da Universidade de Manchester, e en 2019 converteuse en directora da Escola de Enxeñería. Falou cumpridamente sobre o cambio climático nos principais medios de comunicación. Apareceu no podcast Introductions Necessary. Investiga o impacto ambiental segundo o Acordo de París para as nacións con grandes emisións.

Premios e recoñecementos
------------------------

En 2016 Larkin foi galardoada co premio University of Manchester Researcher of the Year (Investigadora do ano da Universidade de Manchester).

Notas
-----

1. ↑  The University of Manchester (ed.). "Prof Alice Larkin". *www.research.manchester.ac.uk* (en inglés). Consultado o 2021-04-14.
2. 1 2  ORCID. "Alice Larkin (0000-0003-4551-1608)". *orcid.org* (en inglés). Consultado o 2 de maio 2021.
3. 1 2  "1936185". *viaf.org*. Consultado o 9 de maio 2021.
4. ↑  "Alice Larkin". *Tyndall Centre for Climate Change Research* (en inglés). Consultado o 2 de maio 2021.
5. ↑  "Team Members". *steppingupnexus.org.uk*. Consultado o 2 de maio 2021.
6. ↑  "Alice Larkin". *steppingupnexus.org.uk*. Consultado o 2 de maio 2021.
7. ↑  "Alice Bows-Larkin, Professor of Climate Science & Energy Policy, University of Manchester". *Low Carbon City* (en castelán). Consultado o 2 de maio de 2021.
8. ↑  "Home - EPSRC website". *epsrc.ukri.org*. Consultado o 28 de abril de 2021.
9. ↑  "Prof Alice Larkin". *www.research.manchester.ac.uk* (en inglés). Consultado o 2021-04-28.
10. ↑  University, Keele. "Launch Event, Keele University". *web.archive.org* (en inglés). Archived from the original on 12 de novembro de 2018. Consultado o 2 de maio 2021.
11. ↑  "Prof Alice Larkin". *www.research.manchester.ac.uk* (en inglés). Consultado o 9 de maio de 2021.
12. ↑  "Shipping in changing climates". *Marine Policy* (en inglés) **75**: 188–190. 1 de xaneiro de 2017. ISSN 0308-597X. doi:10.1016/j.marpol.2016.05.033. (require subscrición (?)).
13. ↑  Bows-Larkin, Alice. "Transcript of "Climate change is happening. Here's how we adapt"". *www.ted.com* (en inglés). Consultado o 9 de mario de 2021.
14. ↑  Reiss, Richard (2015-10-10). "British scientist gives best human rights talk of the year". *City Atlas : New York* (en inglés). Consultado o 2021-05-18.
15. ↑  "Paris and Perspectives on Climate Change". *TEDxYouth@Manchester* (en inglés). Consultado o 18 de maio de 2021.
16. ↑  "Alice Bows-Larkin: Predictions for 2015". Consultado o 2021-05-18.
17. ↑  "Alice Larkin". *UKERC* (en inglés). Consultado o 9 de maio de 2021.
18. ↑  "Witness statement by Prof Alice Bows-Larkin for Heathrow 13 trial clearly shows CO2 problem of a new runway". *www.airportwatch.org.uk*. Consultado o 9 de maio 2021.
19. ↑  "Prof Alice Larkin - Prizes The University of Manchester". *www.research.manchester.ac.uk* (en inglés). Consultado o 9 de maio 2021.

Véxase tamén
------------

### Ligazóns externas

* Páxina da Universidade de Manchester coa información sobre Alice Larkin como profesora *(en inglés)*
* Charla TED sobre o cambio climático *(en inglés)*
* Artigo dunha institución especializada no cambio climático con Alice Larkin *(en inglés)*


|  |  |
| --- | --- |
| Control de autoridades | 
* Wd: Q23760514
* WorldCat
* VIAF: 1936185
* BNB: ID
* ISNI: 0000 0001 3605 2011
* LCCN: n2008014137
* ORCID: 0000-0003-4551-1608
* ResearcherID: C-4698-2008
* Scholar: abB0UyYAAAAJ
* Scopus: 57133164500

 |